Cel mai bun student român din diaspora. A plecat din România pentru a studia fizica în Germania.
Daniel a fost desemnat cel mai bun student român din diaspora în cadrul Galei LSRS. Daniel este unul dintre zecile de mii de tineri pe care România nu i-a putut păstra. Daniel a urmat Facultatea de Fizică în Bremen, iar acum își pregătește dizertația. Numărul studenților din România a scăzut cu două treimi față de acum 10 ani. Ministerul Educației nu știe câți studenți români învață peste hotare.
Când sistemul de educație scârțâie, iar universitățile din România nu îți oferă ceea ce cauți, ce faci? Îți faci bagajul, îți iei rămas bun de la cei dragi și pleci la facultate în altă țară.Așa a făcut și Daniel. A plecat în Germania să studieze fizica, în adevăratul sens al cuvântului.La 23 de ani, face un master în fizică aplicată, iar anul trecut a câștigat premiul pentru cel mai bun student român din diaspora. S-ar întoarce în țară, dar știe că România nu are prea multe de oferit… cel puțin pentru el."Pe termen scurt, doresc să continui cu un doctorat pe cercetare, pe termen mediu aș dori să rămân aici la CERN pentru înca 15-20 de ani, dar pe termen lung aș vrea să mă întorc în România", a spus Daniel Prelipcean.Studenții din străinătate nu sunt nici măcarnumere pentru că nu avem rapoarte naționale făcute de minister.Am încercat să luăm legătura cu ministrul educației, însă nu ni s-a răspuns. Atitudinea autorităților e resimțită cel mai bine de studenți.